ПРОТОКОЛ № 2

от заседанието на комисия, назначена със Заповед № РД 52-13 от 27.03.2017 г. със задача да разгледа, оцени и класира получените чрез Системата за електронно възлагане на обществени поръчки /СЕВОП/ оферти в отговор на писмени покани на основание чл. 82, ал. 4 от Закона за обществените поръчки /ЗОП/, с изх. № 91-382 от 13.03.2017 г., във връзка с процедура за сключване на договор въз основа на Рамково споразумение № СПОР-48 от 30.12.2017 г. за възлагане на централизирана обществена поръчка с предмет: *„Доставка на автомобилно гориво чрез карти за безналично плащане, смазочни материали за автомобили и автокозметика“ позиция № 1 „Доставка на автомобилни горива чрез карти за безналично плащане“* и с изх. № 91-382 от 13.03.2017 г., във връзка с процедура за сключване на договор въз основа на Рамково споразумение № СПОР-1 от 10.01.2017 г. за възлагане на централизирана обществена поръчка с предмет: *„Доставка на автомобилно гориво чрез карти за безналично плащане, смазочни материали за автомобили и автокозметика“ позиция № 2 „Доставка на смазочни материали за автомобили и автокозметика“*

***Заседание I***

На 03.04.2017 г. в 10:00 ч., в изпълнение на Заповед № РД 52-13 от 27.03.2017 г. на министъра на земеделието и храните се проведе заседание на комисията в следния състав:

Председател: Галя Павловска – началник отдел в дирекция УС;

Членове:

Валери Станимиров – главен експерт в дирекция УС;

Димитър Комитов – старши експерт в дирекция УС;

Христо Рангелов – старши юрисконсулт в дирекция ПООП;

Димитрина Маринска – главен експерт в дирекция ПООП;

която се събра заседание в 10:00 часа, в зала „341“ на МЗХ, за да се запознае с ценовите предложения на допуснатите участници в обществена поръчка с предмет: *„Доставка на автомобилно гориво чрез карти за безналично плащане, смазочни материали за автомобили и автокозметика,* обособена в две позиции.

На заседанието присъстваха всички редовни членове на комисията.

В изпълнение на чл. 57, ал. 3 от ППЗОП на 28.03.2017 г. бе подготвено и публикувано в Профила на купувача съобщение за днешното заседание на комисията.

Предвид изложеното, ценовите предложения на допуснатите участници, ще се визуализират на 03.04.2017 г. в 10:00 часа в Системата за електронно възлагане на обществени поръчки (СЕВОП).

Предвид посоченото днес 03.04.2017 г. в 10:00 ч. (системно време) в под-менюто „Отваряне на ценовите оферти“ на Системата се визуализираха следните ценови предложения на участниците:

*ЗА ПОЗИЦИЯ № 1*

„ПЕТРОЛ“ АД:

Предлага отстъпка в размер ма 3,2 %.

„ЛУКОЙЛ БЪЛГАРИЯ“ ЕООД:

Предлага отстъпка в размер на 3 %.

*ЗА ПОЗИЦИЯ № 2*

„ПЕТРОЛ“ АД:

Предлага отстъпка в размер ма 5,2%.

„ЛУКОЙЛ БЪЛГАРИЯ“ ЕООД:

Предлага отстъпка в размер на 5%.

 „ПРОМИШЛЕНО СНАБДЯВАНЕ “ ООД:

Предлага отстъпка в размер на 58,1%.

„КАРИО“ ООД:

Предлага отстъпка в размер на 51%.

При извършената проверка, комисията констатира, че така предложените от участниците отстъпки не са по-ниски от предложените в рамковите споразумения.

Комисията установи, че видно oт автоматично извършеното в СЕВОП изчисляване, предложените от „ПРОМИШЛЕНО СНАБДЯВАНЕ“ ООД и „КАРИО“ ООД размери на отстъпка, са с повече от 20% по-благоприятни от средната стойност на предложенията на останалите участници за позиция № 2.

Във връзка с наличието на хипотезата на чл. 72, ал. 1 от ЗОП, комисията реши да изпрати писмо до цитираните участници за представяне на обосновка за формиране на предложените ценови параметри по обособена позиция 2 „Доставка на смазочни материали за автомобили и автокозметика“.

С това днешното заседание приключи.

***II заседание***

Днес 05.04.2017 г., комисия, определена със Заповед № РД 52-13 от 27.03.2017 г. на министъра на земеделието и храните се събра на открито заседание в 10:00 часа, в стая 341 на МЗХ, за да се запознае с постъпилите обосновки за предложения процент отстъпка по позиция № 2 от „ПРОМИШЛЕНО СНАБДЯВАНЕ“ ООД и „КАРИО“ ООД.

С писмо № 70-1377/03.04.2017 г. на председателя на комисията от „КАРИО“ ООД бе поискано да представи подробна писмена обосновка за начина на образуване на предложената отстъпка от цената за позиция № 2. Това писмо е изпратено на участника по електронната поща на 03.04.2017 г. Както е указано в писмото, в срок от пет работни дни в МЗХ постъпи обосновката, регистрирана в регистъра за обществени поръчки на МЗХ под № 10882/04.04.2017 г.

С писмо № 70-1380/03.04.2017 г. на председателя на комисията от „ПРОМИШЛЕНО СНАБДЯВАНЕ“ ООД бе поискано да представи подробна писмена обосновка за начина на образуване на предложената отстъпка от цената за позиция № 2. Това писмо е изпратено на участника по електронната поща на 03.04.2017 г. Както е указано в писмото, в срок от пет работни дни в МЗХ постъпи обосновката, регистрирана в регистъра за обществени поръчки на МЗХ под № 10883/04.04.2017 г.

Комисията разгледа двете финансови обосновки и установи следното:

Участникът „Карио“ ООД по обособена позиция № 2 в своята финансова обосновка е посочил няколко фактора, които обуславят икономичността на неговото предложение, а именно: „1. трайни отношения с доставчиците, 2. високи търговски отстъпки поради добра репутация и голям обем търгувани количества продукти, сходни с предмета на конкретната обществена поръчка; 3. използване на собствени ресурси; 4. наличие на високоефективно съвременно оборудване; 5. калкулиране на минимална печалба“. Участникът е посочил още, че „представената офертна цена е изградена върху основата на търсене на равновесието между интересите на възложителя и изпълнителя, и в калкулирането на заплащането за операции за човекочас е заложена минимална печалба,приравнена към постъпленията от множество на брой клиенти, участващи при формиране на единица ресурс, влаган в обслужването по принципа - голям оборот, компенсиращ по-ниска единична цена. По този начин обемът на дейността позволява да се предлагат ценови равнища, с ниско разходно ниво, оправдаващи по-високи постъпления и печалба“.

След като разгледа посочените обстоятелства, комисията констатира, че финансовата обосновка отговаря на изискването за наличие на изключително благоприятни условия за участника за предоставяне на продуктите и следователно на основание чл.72, ал.2, т.2 от ЗОП приема финансовата обосновка на участника „Карио“ ООД.

Участникът „Промишлено снабдяване“ ООД по обособена позиция № 2 в своята финансова обосновка е посочил, че като официален представител на няколко компании се ползва от изключително благоприятни условия за работа въз основа на големите обеми на поръчки, които изпълнява. Участникът е посочил още, големият процент търговска отстъпка, предложен от него, се дължи и на обстоятелството, че разходите свързани с доставката, са сведени до минимум благодарение на въведено от него техническо решение. На базата на тези две обстоятелства участникът обосновава своята изключително благоприятна оферта като в подкрепа на горното е представил на вниманието на комисията копия на договори с предприятия, на които е дистрибутор и с превозвачи.

След като разгледа посочените обстоятелства, комисията констатира, че финансовата обосновка отговаря на изискването за наличие на изключително благоприятни условия за участника за предоставяне на продуктите и следователно на основание чл.72, ал.2, т.2 от ЗОП приема финансовата обосновка на участника „Промишлено снабдяване“ ООД.

Въз основа на дотук извършените действия, чл. 5, ал. 8 от Рамковото споразумение № СПОР-48/30.12.2016 г. и № СПОР-1/10.01.2017 г., съгласно които на първо място се класира участникът, предложил най-висока търговска отстъпка и съгласно обявения критерий за възлагане „Най-ниска цена“, комисията извърши следното класиране на участниците в обществена поръчка с предмет: *„Доставка на автомобилно гориво чрез карти за безналично плащане, смазочни материали за автомобили и автокозметика“ позиция № 1 „Доставка на автомобилни горива чрез карти за безналично плащане“ и позиция № 2 „Доставка на смазочни материали за автомобили и автокозметика“*

Обособена позиция 1. „Доставка на автомобилно гориво чрез карти за безналично плащане“

Първо място: „ПЕТРОЛ“ АД – 3,2 %

Второ място: „ЛУКОЙЛ БЪЛГАРИЯ“ ЕООД – 3 %

Обособена позиция 2. „Доставка на смазочни материали за автомобили и автокозметика“

Първо място: „Промишлено снабдяване“ ООД – 58,1 %

Второ място: „Карио“ ООД – 51 %

Трето място: „ПЕТРОЛ“ АД – 5,2 %

Четвърто място: „ЛУКОЙЛ БЪЛГАРИЯ“ ЕООД – 5 %

След извършеното класиране, комисията взе решение да изготви доклад по чл. 60, ал. 1 от ППЗОП за резултатите от работата си, който в съответствие с чл. 106. ал. 1 от ЗОП да бъде представен на възложителя за утвърждаване.

С извършване на тези действия, комисията приключи своята работа.

Настоящият протокол е съставен и подписан на 11.04.2017 г.

**КОМИСИЯ:**

**Председател:** ……п. не се чете…………..

 Галя Павловска

 **Членове:**

………п. не се чете………

 Валери Станимиров

 ………п. не се чете…………

 Димитър Комитов

 ………п. не се чете……………

 Христо Рангелов

 …………п. не се чете……………

 Димитрина Маринска